Foto: Komsomolskaya Pravda Kirsan Ilyumjinov Xalqaro shaxmat federatsiyasi (FIDE) ning uni tashkilot prezidentligidan chetlatish haqidagi qaroridan rozi emas. U mazkur qarorni siyosiy deb atagan. «Bu — AQSh bosimi ostida qabul qilingan siyosiy qarordir», — deya Ilyumjinovning so‘zlarini keltirmoqda «360» telekanali. Ilyumjinov AQSh moliya vazirligini uni sanksiyaga duchor bo‘lganlar ro‘yxatiga qo‘shganini eslatib o‘tdi. U bu qarorni noqonuniy deb hisoblaydi va Amerika hukumatini sudga bergan. Shundan so‘ng, Ilyumjinovning fikricha, Qo‘shma Shtatlar hukumati FIDEga bosim o‘tkaza boshlagan.